เสาร์ ๕

เสาร์ 5 หรือ เสาร์ ๕ เป็นบทประพันธ์ของ "ประสิทธิ์ โรหิตเสถียร" (นามปากกา: ดาเรศร์) 

เรื่องบู๊ๆของ ขบวนการเสาร์ห้า กับ ปฏิบัติการลับ กวาดล้างองค์กรข้ามชาติ จาร์ก้า และ เรื่องรักๆ ของ เสาร์ห้า กับ หน่วย 5 จ 

"วันเสาร์ห้า หมายถึง วันเสาร์ที่ตรงกับขึ้นหรือแรมห้าค่ำ เดือนห้า" หลวงพ่อเริ่มเล่า "เมื่อยี่สิบกว่าปีก่อนนั้น มีวันเสาร์ห้า แรมห้าค่ำ เดือนห้าที่มีฤกษ์ประกอบงามที่สุด พระห้าองค์ที่เป็นเพื่อนรักใคร่กันสนิทสนมมาก และต่างมีวิชาความรู้ติดตัวกันพอสมควร ประชุมคิดกันว่า วันเสาร์ห้าที่จะถึงนั้น จะนั่งปรกปลุกเสกของตลอดคืน ภิกษุทั้งห้าองค์นั้นมีพระเครื่องที่เก่าแก่ที่งามที่สุดและรักที่สุดองค์ละองค์ มีพระกริ่ง คลองตะเคียน พระยอดธง พระท่ากระดาน พระสมเด็จ และพระนางพญา" "เสาร์ห้าคืนนั้น ที่นี่แหละ พระห้าองค์นั่นก็นั่งปรกตลอดคืน เพ่งจิตเฉพาะพระเครื่องของใครก็ของใคร ประมาณสักตีห้า พระเครื่องแต่ละองค์ที่วางราบไว้แต่หัวค่ำ ก็ผงกองค์ขึ้นตั้งอยู่สักอึดใจ แล้วก็เอนราบลงไปใหม่ฟ้าสางพอดี เช้าขึ้นเราก็แยกย้ายกันไป ก่อนจากกันเราคิดกันว่าจะมอบพระเครื่องที่ขลังได้ที่ให้กับทายาทหรือลูกศิษย์ที่พอที่จะเป็นหัวแก้วหัวแหวนก้นกุฎีได้ หลวงพ่อเมี้ยนก็เสนอว่า เราจะออกหาเด็กที่เกิดในคืนวันนั้นคือวันเสาร์ห้า ต้องเป็นผู้ชายแล้วขอรับไว้เป็นลูก ก็ได้เด็กเกิดตามที่ต้องการทุกองค์ พ่อได้ไอ้ดอนที่กาญจนบุรีนี่เอง เลี้ยงมันมาจนโตพอ มันจะไปเป็นทหาร พ่อก็มอบพระท่ากระดานให้ มติที่ประชุมอีกเหมือนกันที่ตกลงว่า ไม่ว่าเด็กนั้นสกุลเดิมจะอย่างไร เราจะเปลี่ยนเป็นสกุลพระเครื่องให้ทั้งหมด จึงได้มี เทิด ยอดธง มีกริ่ง คลองตะเคียน มีดอน ท่ากระดาน ยอด นางพญา และ เดี่ยว สมเด็จ"

การสร้าง 
เสาร์ ๕ ถูกสร้างเป็นภาพยนตร์ครั้งแรกเมื่อปี พ.ศ. 2519 โดย บางกอกการภาพยนตร์ กำกับการแสดงโดย วินิจ ภักดีวิจิตร เป็นภาพยนตร์ 35 มม. พากย์เสียงในฟิล์ม ยิ่งใหญ่ตระการตาด้วย พระเอก 5 นางเอก 6 พร้อมดาวร้ายอีก 20 คน 

นำมาสร้างเป็นละครโทรทัศน์โดย ฉลอง ภักดีวิจิตร ได้นำผลงานของน้องชายตนเองชิ้นนี้กลับมาปัดฝุ่นทำใหม่ในปี พ.ศ. 2552 โดยออกอากาศทางช่อง 7 สี ทุกวันจันทร์-อังคาร เวลา 20.20-22.20 น. ออกอากาศอีกครั้ง ทุกวันจันทร์ - ศุกร์ เวลา 13.00 - 14.55 น. (เริ่มออกอากาศอีกครั้งวันศุกร์ที่ 20 กรกฎาคม พ.ศ. 2555 - ) นำแสดงโดย วัชรบูล ลี้สุวรรณ, รังสิโรจน์ พันธุ์เพ็ง, รพีภัทร เอกพันธ์กุล, อานัส ฬาพานิช, พาทิศ พิสิฐกุล, กวินตรา โพธิจักร, ฟ้ารุ่ง ยุติธรรม, กาญจน์เกล้า ด้วยเศียรเกล้า,มาริสา แอนนิต้า, ปรียานุช อาสนจินดา, กรุง ศรีวิไล และดาราอีกคับคั่ง โดยตอนจบของละครได้เรตติ้ง 25 เรตติ้งเฉลี่ยอยู่ที่ 19.1 ซึ่งเป็นละครที่มีเรตติ้งสูงที่สุดอันดับ 1 ประจำปี พ.ศ. 2552

ปี พ.ศ. 2554 ฉลอง ภักดีวิจิตร สร้างละครภาคต่อของเสาร์ ๕ โดยใช้ชื่อว่า เสาร์ ๕ ตอนทับทิมสยาม ออกอากาศทางช่อง 7 สี ทุกวันศุกร์-เสาร์-อาทิตย์ เวลา 20.20-22.20 นำแสดงโดย วัชรบูล ลี้สุวรรณ, รังสิโรจน์ พันธุ์เพ็ง, รพีภัทร เอกพันธ์กุล, อานัส ฬาพานิช, พาทิศ พิสิฐกุล, กวินตรา โพธิจักร, ฟ้ารุ่ง ยุติธรรม, วรรษพร วัฒนากุล, รฐกร สถิรบุตร, ปรียานุช อาสนจินดา, กัญจน์ ภักดีวิจิตร, ชัชฎาภรณ์ ธนันทา, แมทธิว ดีน ฉันทวานิช, พัชชุดาญ์ พันธุ์พิพัฒน์, กรุง ศรีวิไล และนักแสดงอีกคับคั่ง

ปี พ.ศ. 2565 ไนน์บีเวอร์ ฟิล์มส์ โดย โอริเวอร์ บีเวอร์ ได้นำกลับมารีเมคใหม่ โดยอิงต้นฉบับเวอร์ชัน 2565 นำแสดงโดยนักแสดงรุ่นใหม่ของช่อง 7 จิณณะ นวรัตน์, ภัทรพลฒ์ เดชพงษ์วรานนท์, ชนกันต์ พูนศิริวงศ์, รัฐธีร์ วรโรจน์โยธิน, สพล อัศวมั่นคง, อัญรินทร์ ธีราธนันพัฒน์, ปภาดา กลิ่นสุมาลย์, ศรัณย่า ชุณหศาสตร์, เมณิษา ชุมสายสกุล, ณัฐชา ชยางคงนนท์, ณัฐพล ไรยวงศ์, แพทริก ฟอร์สเนอร์ และนักแสดงอีกคับคั่ง  ต่อจาก สามีชั่วคืน เริ่ม 25 กุมภาพันธ์ 2565 เวลา:20:30นาที

ตัวละคร

อ้างอิงนิยาย 
ตัวละครเอกฝ่ายชาย 
เทิด ยอดธง    : ชายหนุ่มที่เกิดวันเสาร์ แรม 5 ค่ำ เดือน 5 ปีมะโรง ครองพระยอดธง
เดี่ยว สมเด็จ   : ชายหนุ่มที่เกิดวันเสาร์ แรม 5 ค่ำ เดือน 5 ปีมะโรง ครองพระสมเด็จ
ดอน ท่ากระดาน     : ชายหนุ่มที่เกิดวันเสาร์ แรม 5 ค่ำ เดือน 5 ปีมะโรง ครองพระท่ากระดาน
ยอด นางพญา   : ชายหนุ่มที่เกิดวันเสาร์ แรม 5 ค่ำ เดือน 5 ปีมะโรง ครองพระนางพญา
กริ่ง คลองตะเคียน    : ชายหนุ่มที่เกิดวันเสาร์ แรม 5 ค่ำ เดือน 5 ปีมะโรง ครองพระกริ่งคลองตะเคียน
ตัวละครเอกฝ่ายหญิง   
ชลดา (ชล)  :  น้องสาวนายพล เป็นหัวหน้าหน่วยพิเศษที่มาช่วยในภารกิจของเสาร์ 5 เป็นคนฉลาด คล่องแคล่ว เชี่ยวชาญการต่อสู้ทุกรูปแบบ ไม่เกรงกลัวสิ่งใด รักกับเทิด ยอดธง
ดวงกมล (แตน)   :  เป็นหน่วยจู่โจมพิเศษ ปลอมตัวเป็นหลานสาวของพ.ต.ท.เติมพงษ์ รักกับดอน ท่ากระดาน
กุ้ง : หน่วยจู่โจมพิเศษ เป็นลูกน้องในทีมชลดา ปลอมตัวมาปฏิบัติการร่วมกัน รักกับกริ่ง คลองตะเคียน

อ้างอิงละครเวอร์ชันปี 2552 
ตัวละครเอกฝ่ายชาย  
เทิด ยอดธง  : เสาร์ ๕ ที่มีความสามารถพิเศษในการหายตัวเพียงกลั้นหายใจ แต่มีจุดอ่อนที่ความสามารถที่ใช้มีข้อจำกัดเพียง 1 ชั่วโมง  
เดี่ยว สมเด็จ : เสาร์ ๕ ที่มีความสามารถพิเศษในการได้ยินระยะไกล  
ยอด นางพญา  : เสาร์ ๕ ที่มีความสามารถพิเศษในการเดินผ่านสิ่งกีดขวาง แต่มีจุดอ่อนที่ความสามารถที่ใช้มีข้อจำกัดเพียง 1 ชั่วโมง
ดอน ท่ากระดาน  : เสาร์ ๕ ที่มีความสามารถพิเศษในการมองเห็นในระยะไกล แต่มีจุดอ่อนที่ต้องใช้สมาธิและห้ามมิให้ผู้อื่นรบกวน และความสามารถที่ใช้มีข้อจำกัดเพียง 1 ชั่วโมง    
กริ่ง คลองตะเคียน  : เสาร์ ๕ ที่มีความสามารถพิเศษในการปลอมตัว และเคลื่อนไหวได้รวดเร็ว แต่มีจุดอ่อนที่ความสามารถที่ใช้มีข้อจำกัดเพียง 1 ชั่วโมง  
ตัวละครเอกฝ่ายหญิง   
ชลดา  : เป็นหน่วยพิเศษที่รอดชีวิตมาจากการตามล่าของเสือสนธิ์ เป็นน้องสาวของพลตรีเชษฐ และยังมีหน้าตาคล้ายน้อยหน่า คนรักของเจ้าพ่ออินทร์ที่เสียชีวิตไปแล้ว คนรักของ เทิด   
พ.ญ.บุษกร  : เพื่อนของเสาร์ ๕ ที่สนิทสนมมาตั้งแต่เล็กๆ มีความเชี่ยวชาญด้านเชื้อโรคเคมี คนรักของ เดี่ยว   
ดวงกมล (แตน)   : เป็นหน่วยจู่โจมพิเศษ ปลอมตัวเป็นหลานสาวของพ.ต.ท.เติมพงษ์ คนรักของ ยอด
มาเรีย  : ตำรวจสากลที่เข้ามาสืบเรื่องราวโดยปลอมตัวเป็นลูกน้องของเสือสนธิ์ คนรักของ ดอน
ยูกิ  : นักฆ่านินจาสาวจากญี่ปุ่น คนรักของ กริ่ง

อ้างอิงละครเวอร์ชันปี 2565 
ตัวละครเอกฝ่ายชาย 

เทิด ยอดธง  : นั่งสมาธิจนได้คาถากำบังกาย แต่ใช้ได้ในชั่วกลั้นลมหายใจ

เดี่ยว สมเด็จ : นั่งสมาธิจนได้ทิพยโสต หรือหูทิพย์ ได้ยินในระยะไกล

ดอน ท่ากระดาน  : ได้คาถาหมัดเหล็ก 

ยอด นางพญา  : ได้ตาทิพย์ มองเห็นอดีตได้เมื่อสัมผัสตัว

กริ่ง คลองตะเคียน  : ได้คาถาลิงลม เคลื่อนไหวร่างกายรวดเร็ว

ตัวละครเอกฝ่ายหญิง 

ร้อยตรีหญิง ชลดา (ดา)  : เจ้าหน้าที่หน่วยข่าวกรอง ขอร่วมทีมมาเพื่อตามหา วัฒนา คนรักที่หลงผิดมาเข้าร่วมกับลัทธิจาร์ก้า โดยมี เทิด ยอดธง ที่แอบหลงรักเธออยู่ คอยช่วยเหลือ

หมอบัว  : หมออาสาที่มาอยู่ที่หมู่บ้านทุ่งสมิง จนได้เจอกับ เดี่ยว สมเด็จ และได้รักกัน ท่ามกลางอุปสรรครักสามเส้ากับ ยอด นางพญา ที่หลงรักหมอบัวเช่นกัน

ร้อยตรีหญิง ดวงกมล (แตน)  : สายลับของหน่วยราชการที่แฝงตัวมาอยู่ที่ห้วยเสือหมอบและทุ่งสมิง และได้มารู้จักและรักกับ ดอน ท่ากระดาน

ม่านฟ้า   : เจ้าหญิงรัฐประจิม ที่มีปัญหากับกลุ่มจาร์ก้า และหนีออกมาจนได้รับบาดเจ็บและเจอกับ ยอด นางพญา

ร้อยตรีหญิง เนตรนภา (กุ้ง) : เป็นเจ้าหน้าที่หน่วยสื่อสาร คนรักเก่าของ กริ่ง คลองตะเคียน มีปมปัญหาคือความต่างศักดิ์ทำให้กริ่งปิดใจกับความรักที่เคยล้มเหลว

ตัวละครสำคัญ (ปี 2565)

เมฆา  :   ลูกบุญธรรมของผู้นำลัทธิจาร์ก้า มีพลังไสยเวทย์ที่แกร่งกล้า หลงรักกุ้ง

วัฒนา   : คนรักของชลดา มีอาชีพเป็นครูที่มีอุดมการณ์ อยากสร้างความเท่าเทียมกันในสังคมจนไปเข้าร่วมกับลัทธิจาร์ก้า

พ.ต.ท.เติมพงษ์  : นายตำรวจผู้ปลอมตัวเป็นสัปเหร่อให้กับหมู่บ้านห้วยเสือบหมอบและหมู่บ้านทุ่งสมิง

เจ้าพ่ออินทร์  : ผู้มีอิทธิพลประจำหมู่บ้านห้วยเสือหมอบ ไม่ถูกกับเสือสนธิ์

เสือสนธิ์  : ผู้มีอิทธิพลประจำหมู่บ้านทุ่งสมิง

ภาพยนตร์เรื่อง เสาร์ 5 พ.ศ. 2519

นักแสดง

ละครโทรทัศน์เรื่อง เสาร์ 5 ภาค 1 พ.ศ. 2552

นักแสดง

ละครโทรทัศน์เรื่อง เสาร์ 5 ภาค 2 พ.ศ. 2554

นักแสดง

ละครโทรทัศน์เรื่อง เสาร์ 5 รีเมค พ.ศ. 2565

นักแสดง

เพลงประกอบละคร
 พ.ศ. 2552
 เพลง เสาร์ 5 ขับร้อง กัญจน์ ภักดีวิจิตร
 เพลง แคนคนป่า ขับร้อง กัญจน์ ภักดีวิจิตร
 เพลง ศัตรูยอดรัก ขับร้อง กัญจน์ ภักดีวิจิตร

พ.ศ. 2554
 เพลง เสาร์ 5 ทับทิมสยาม ขับร้อง กัญจน์ ภักดีวิจิตร
 เพลง เคนทวงแค้น ขับร้อง กัญจน์ ภักดีวิจิตร

พ.ศ. 2565
 เพลง ขุดรากถอนโคน ขับร้อง แมว จิรศักดิ์
เพลง เธอกับฉันรวมกันได้เท่ากับรัก ขับร้อง พลพล พลกองเส็ง

อ้างอิง
 

ภาพยนตร์ไทย
ภาพยนตร์ที่ออกฉายในปี พ.ศ. 2519
ภาพยนตร์โลดโผน
ละครโทรทัศน์ไทย
ละครโทรทัศน์ไทยที่ออกอากาศตั้งแต่ปี พ.ศ. 2552
|}